Here is a page extracted from Wikipedia that may contain CSS, HTML, and a lot of unformatted text.

Title: Parque Nacional d'o Teide
Content: O Parque Nacional d'o Teide (en castellano Parque Nacional del Teide) ye un espacio protechito de 18.900 ha de superficie situato en a zona central d'a isla de Tenerife, en as Islas Canarias. Ye o parque nacional mas antigo d'as Islas Canarias y o tercero d'Espanya, declarato como tal o 22 de chinero de 1954, dimpués que se declarasen os parques d'os Picos d'Europa y Ordesa y d'as Tres Serols. En 2007 estió declarato Patrimonio d'a Humanidat por l'UNESCO.

O territorio protechito tien en o suyo centro a tuca d'o Teide (en guanche y orichinalment  Echeyde o Echeide), y o Pico Viejo, a segunda tuca mas alta de l'Archipielago Canario con 3.135 metros. As dos son as unicas montanyas canarias que blincan d'os 3.000 metros d'altaria.

O Parque Nacional d'o Teide estió en 2008 o parque nacional mas vesitato d'os cuatro d'as Islas Canarias con mas de 2,8 millons de vesitants, seguntes os datos de l'Instituto Canario d'Estatística (ISTAC), estando antimás o parque nacional mas vesitato d'Espanya con 4.079.823 vesitants en 2016. Antimás ye o parque nacional mas vesitato d'Europa y o nueno d'o mundo.

Galería d'imachens

Vinclos externos 
  
  Pachina web oficial d'o Parque Nacional d'o Teide - Rete de Parques Nacionals 
  Parque Nacional d'o Teide: Rete Canaria de Espacios Naturals Protechitos

Parque Nacional d'o Teide
Patrimonio d'a Humanidat en Espanya